techiaith/cofnodycynulliad_en-cy huggingface dataset:
English: Thank you very much for that response. Of course, the BMJ research does show that 22,000 additional deaths are caused annually in England because of cuts in social care budgets in England. That's 22,000 people dying because of cuts to the budget. That's what the policy of austerity is leading to. In addition to that, because the Government in England safeguarded, or ring-fenced, expenditure on health in England, the funding for social care took a massive hit as a result. That is why we see those 22,000 deaths: because of those cuts and because there isn't enough money in the system. Now, people always say it's not always about the money, but, in the case of social care, money is the fundamental issue because there are people in hospitals when they shouldn't be there. That is the outcome of the lack of social care. We will be talking about deaths in Ysbyty Glan Clwyd later on. Why are those people still in hospital? Because they can't be discharged and go back to their own homes because of a lack of social services and a lack of funding. As you've mentioned, in light of the parliamentary review into health and social care by Dr Ruth Hussey and the central importance of social care and the demand for transformation, are you, essentially, going to be calling for an increase in expenditure on social care, because that's what we need to do - not do more with funding that we don't have, but call for an increase in expenditure and an increase in the budget of the integrated care fund?
Welsh: Diolch yn fawr am yr ateb yna. Wrth gwrs, mae ymchwil y BMJ yn dangos fod 22,000 o farwolaethau ychwanegol bob blwyddyn yn Lloegr o achos torri cyllideb gofal cymdeithasol yn Lloegr - 22,000 o bobl yn marw o achos y torri yn y gyllideb. Dyna beth y mae polisi llymder yn ei achosi. Ar ben hynny, achos gwnaeth y Llywodraeth yn Lloegr ddiogelu wariant ar iechyd - hynny yw ' ring-fence-io ' iechyd yn Lloegr - bu i gyllid gofal cymdeithasol gymryd hit enfawr fel canlyniad. A dyna pam rŷm ni'n cael y 22,000 o farwolaethau yna: achos y toriadau yna ac achos nad oes digon o bres. Nawr, mae pobl wastad yn dweud, 'Ddim jest pres yw e, Dai', ond, yn achos gofal cymdeithasol, arian yw e, a dweud y gwir, achos mae yna bobl mewn ysbytai pan ddylent fod allan o ysbyty. Dyna beth y canlyniad diffyg gofal cymdeithasol. Byddwn ni'n sôn am farwolaethau yn Ysbyty Glan Clwyd yn nes ymlaen. Pam mae'r bobl yna dal i fod yn yr ysbyty? Achos nad ydyn nhw'n gallu mynd allan ac yn ôl i'w cartrefi o achos diffyg gofal cymdeithasol a diffyg arian. Fel rŷch chi wedi cyfeirio, yn sgil yr adolygiad seneddol i iechyd a gofal cymdeithasol gan Dr Ruth Hussey a phwysigrwydd canolog gofal cymdeithasol a'r galw am drawsnewid, a ydych chi, yn y bôn, yn mynd i alw am gynyddu'r gwariant ar ofal cymdeithasol, achos dyna beth sydd angen ei wneud - nid gwneud mwy efo'r arian sydd ddim gyda ni, ond galw am gynnydd yn y gwariant a chynnydd yng nghyllid yr integrated care fund?
English: Thank you, once again. My final question relates to the fact that the BMJ research also discovered that one of the other things that would help in preventing deaths, in addition to further funding, is the presence of registered nurses in social care settings. That's what the research has demonstrated. Of course, as we discussed the Social Care and Well-being (Wales) Bill in the last Assembly, your Government voted against amendments that would have enabled local authorities to employ registered nurses in social care settings. Bu, there are other ways of resolving that problem. So, in accordance with the evidence, what plans do you, as a Government, have to increase the number of nurses in social care settings as part of any plan to mitigate the fatal effects of austerity coming from Westminster?
Welsh: Diolch eto. Fy nghwestiwn olaf i ydy: mae'r ymchwil yn y BMJ hefyd wedi darganfod mai un o'r pethau eraill llesol i atal marwolaethau, yn ogystal â rhagor o arian - rydym ni wedi ymdrin â'r pwynt yna - ydy presenoldeb nyrsys cofrestredig mewn lleoliadau gofal cymdeithasol. Dyna beth mae'r ymchwil yn ei ddangos. Wrth gwrs, wrth i bawb drafod y Bil Gwasanaethau Cymdeithasol a Llesiant (Cymru) yn y Cynulliad diwethaf, gwnaeth eich Llywodraeth chi bleidleisio yn erbyn gwelliannau a fuasai wedi galluogi awdurdodau lleol i gyflogi nyrsys cofrestredig mewn lleoliadau gofal cymdeithasol. Ond mae yna ffyrdd eraill o ddatrys y broblem yna. Felly, yn unol â'r dystiolaeth, pa gynlluniau sydd gennych chi, fel Llywodraeth, i gynyddu nifer y nyrsys mewn lleoliadau gofal cymdeithasol fel rhan o unrhyw gynllun i liniaru effeithiau marwol y polisi o lymder o Lywodraeth San Steffan?
English: Diolch, Llywydd. Minister, last week a widespread failure in the NHS IT systems caused chaos for GP practices and hospitals across the country, with many GPs reporting that they were unable to access patient records. One GP described the situation as very frustrating and rather dangerous. Hospitals were unable to access test results and one patient was told he would have to wait another month for the results of a biopsy due to the backlog caused by the systems failure. I hope you will agree with me that this is totally unacceptable. Cabinet Secretary, can you update us further on the reasons for this outage, and what lessons, if any, have been learnt?
Welsh: Diolch, Lywydd. Weinidog, yr wythnos diwethaf, bu anhrefn mewn practisau meddygon teulu ac ysbytai ledled y wlad o ganlyniad i fethiant eang yn systemau TG y GIG, gyda llawer o feddygon teulu yn adrodd nad oeddent yn gallu cael gafael ar gofnodion cleifion. Disgrifiodd un meddyg teulu y sefyllfa fel un rwystredig iawn a braidd yn beryglus. Nid oedd ysbytai'n gallu cael gafael ar ganlyniadau profion a dywedwyd wrth un claf y byddai'n rhaid iddo aros am fis arall am ganlyniadau biopsi oherwydd yr ôl-groniad a achoswyd gan fethiant y systemau. Gobeithio y byddwch yn cytuno â mi fod hyn yn gwbl annerbyniol. Ysgrifennydd Cabinet, a allwch roi'r wybodaeth ddiweddaraf ynghylch y rhesymau dros y methiant hwn, a pha wersi, os o gwbl, sydd wedi cael eu dysgu?
English: Yes, I recognise the inconvenience caused to staff and patients in the national health service following the incident last week. It's not thought that it was a cyber incident, on the positive, and, indeed, that it was a technical issue, although widespread. All affected systems were returned to normal by 8 o'clock on the same day. There's a challenge about having caught up with any potential delays and backlogs. Further work has been done today to provide a new firewall, and my understanding is that our systems are in a fit and proper place to move forward. But there is, of course, a broader question about investing in IT to deliver more in the here and now and in the future.
Welsh: Ie, rwy'n cydnabod yr anghyfleustra a achoswyd i staff a chleifion yn y gwasanaeth iechyd gwladol yn dilyn y digwyddiad yr wythnos diwethaf. Credir nad digwyddiad seiber ydoedd, sy'n gadarnhaol, ac yn wir, credir mai mater technegol ydoedd, er ei fod yn eang. Roedd yr holl systemau yr effeithiwyd arnynt yn gweithio'n iawn eto erbyn 8 o'r gloch ar yr un diwrnod. Mae yna her o ran dal i fyny gydag unrhyw oedi ac ôl-groniadau posibl. Mae gwaith pellach wedi'i wneud heddiw ar ddarparu wal dân newydd, ac yn ôl yr hyn rwy'n ei ddeall, mae ein systemau mewn sefyllfa addas a phriodol i symud ymlaen. Ond wrth gwrs, mae yna gwestiwn ehangach ynglŷn â buddsoddi mewn TG i ddarparu mwy yn awr ac yn y dyfodol.
English: I should start by saying it was remiss of me not to thank NWIS staff who worked hard to resolve the technical issue last week and to make sure the disruption was not more widespread, and, indeed, as I say, it was resolved within the day. On EMIS and the issue of systems to support GPs, I recognise it's a challenge because a significant number of GPs currently use one of those systems. I can't go into the full reasons for it because there's a period of legal challenge and so I can't make a full statement until that point in time. But Members, I'm sure, will be interested to know that the British Medical Association have issued a very brief statement, because the general practitioners committee of the BMA were engaged in the discussions about the future tendering, and they themselves have said that they recognise that, whilst it's difficult, they think the right choice has been made because minimum standards have to be met within the contract process. But I think it will be towards the end of next week or the start of the week thereafter when the legal challenge process will be over and, if there is no challenge, a fuller statement can be made.
Welsh: Dylwn ddechrau drwy ddweud fy mod wedi bod yn esgeulus yn peidio â diolch i staff Gwasanaeth Gwybodeg GIG Cymru sydd wedi gweithio'n galed i ddatrys y mater technegol yr wythnos ddiwethaf ac i sicrhau nad oedd yr amhariad yn fwy eang, ac yn wir, fel rwy'n dweud, cafodd y mater ei ddatrys o fewn yr un diwrnod. O ran EMIS a mater systemau i gefnogi meddygon teulu, rwy'n cydnabod ei bod yn her oherwydd mae nifer sylweddol o feddygon teulu yn defnyddio un o'r systemau hynny ar hyn o bryd. Ni allaf drafod y rhesymau llawn am hynny oherwydd mae yna gyfnod o her gyfreithiol ac felly ni allaf wneud datganiad llawn nes hynny. Ond rwy'n siŵr y bydd gan yr Aelodau ddiddordeb mewn gwybod bod Cymdeithas Feddygol Prydain wedi cyhoeddi datganiad byr iawn, oherwydd roedd pwyllgor ymarferwyr cyffredinol Cymdeithas Feddygol Prydain yn rhan o'r trafodaethau ynghylch tendro yn y dyfodol, ac maent hwy eu hunain wedi cydnabod, er ei fod yn anodd, eu bod o'r farn fod y penderfyniad cywir wedi cael ei wneud am fod yn rhaid i safonau gofynnol gael eu bodloni yn rhan o broses y contract. Ond rwy'n credu y bydd proses yr her gyfreithiol yn dod i ben tua diwedd yr wythnos nesaf neu ddechrau'r wythnos wedyn, ac os nad oes her, gellir gwneud datganiad llawnach.
English: Thank you, Cabinet Secretary. Whatever the reasons for the decision against EMIS Health Ltd, this affects many GP practices across Wales who have been using the EMIS system for many years. The Royal College of General Practitioners are concerned that this will have a detrimental impact on both GPs and patients due to the scale of the changes needed to move to a new system. There are fears that this could risk pushing older GPs to an earlier retirement. Cabinet Secretary, how do you plan to address the concerns that an already overstretched profession does not have the time or resources to move to a new IT system, and are you confident that the new systems provided by Vision and Microtest are robust enough to prevent failures like we saw last Wednesday?
Welsh: Diolch i chi, Ysgrifennydd y Cabinet. Beth bynnag yw'r rhesymau dros y penderfyniad yn erbyn EMIS Health Ltd, mae hyn yn effeithio ar nifer o bractisau meddygon teulu ledled Cymru sydd wedi bod yn defnyddio system EMIS ers blynyddoedd lawer. Mae Coleg Brenhinol yr Ymarferwyr Cyffredinol yn pryderu y bydd hyn yn cael effaith andwyol ar feddygon teulu a chleifion oherwydd maint y newidiadau sydd eu hangen i newid i system newydd. Mae yna ofnau y gallai hyn beri i feddygon teulu hŷn ymddeol yn gynt. Ysgrifennydd y Cabinet, sut rydych yn bwriadu mynd i'r afael â'r pryderon nad oes gan y proffesiwn hwn, sydd eisoes o dan bwysau, amser nac adnoddau i newid i system TG newydd, ac a ydych yn hyderus fod y systemau newydd a ddarparwyd gan Vision a Microtest yn ddigon cadarn i atal methiannau tebyg i'r rhai a welsom ddydd Mercher diwethaf?
English: I think that the issues are different, with respect. The issues about the data centres I don't think are the same as the software and support that we're talking about to support GPs to work in their practices. And I go back to the statement made by David Bailey, the chair of the BMA Welsh council, who is also a GP himself, and his practice actually uses EMIS systems. He's recognised that it will be a practical problem for GPs in migrating to a new system, and that's why conversations have already taken place about the required training and support to help migrate practices into a new software that meets our requirements for the system that we have to run here in Wales. And that's the point: we have to have a system that supports the aims and objectives of the way we want to run our system here, not our system being driven by the demands of an external software supplier. I do recognise the practical challenges about whether, if GPs don't feel supported in doing this, some may make a choice to leave the profession earlier than we would of course want them to. That's why the continuing nature of our conversation with both the British Medical Association and the Royal College of General Practitioners really does matter. I want them to be assured that there is a real will and commitment from the Government and the wider health service to support them in doing so and to continue to provide excellent, high-quality care to every community in Wales.
Welsh: Credaf fod y materion yn wahanol, gyda pharch. Nid wyf yn credu bod y materion sy'n ymwneud â chanolfannau data yr un peth â'r meddalwedd a'r cymorth rydym yn siarad amdano i gefnogi meddygon teulu i weithio yn eu practisau. Ac fe af yn ôl at y datganiad a wnaed gan David Bailey, cadeirydd cyngor Cymru o Gymdeithas Feddygol Prydain, sydd hefyd yn feddyg teulu ei hun, ac mae ei bractis yn defnyddio systemau EMIS. Mae wedi cydnabod y bydd newid i system newydd yn broblem ymarferol i feddygon teulu, a dyna pam fod sgyrsiau eisoes wedi'u cynnal ynglŷn â'r hyfforddiant a'r cymorth sydd eu hangen i helpu i symud practisau i feddalwedd newydd sy'n ateb ein gofynion ar gyfer y system sy'n rhaid i ni ei chynnal yma yng Nghymru. A dyna'r pwynt: mae'n rhaid i ni gael system sy'n cefnogi nodau ac amcanion y ffordd rydym eisiau rhedeg ein system yma, ac nid gadael i'n system gael ei gyrru gan ofynion cyflenwr meddalwedd allanol. Rwy'n cydnabod yr heriau ymarferol ynglŷn ag a fydd rhai meddygon teulu yn dewis gadael y proffesiwn yn gynt nag y byddem eisiau iddynt ei wneud, wrth gwrs, os nad ydynt yn teimlo eu bod yn cael cymorth i wneud hyn. Dyna pam fod natur barhaus ein sgwrs gyda Chymdeithas Feddygol Prydain a Choleg Brenhinol yr Ymarferwyr Cyffredinol yn bwysig. Rwyf eisiau rhoi sicrwydd iddynt fod yna awydd ac ymrwymiad gwirioneddol gan y Llywodraeth a'r gwasanaeth iechyd ehangach i'w helpu i wneud hynny ac i barhau i ddarparu gofal rhagorol o ansawdd uchel i bob cymuned yng Nghymru.
English: We are giving detailed consideration to the many consultation responses to the proposals in our recent White Paper, in which changes to community health councils are one. Officials and I remain in discussion with representatives of the CHC board regarding their constructive response to the White Paper. A consultation summary report will be issued in due course.
Welsh: Rydym yn rhoi ystyriaeth fanwl i ymatebion niferus yr ymgynghoriad ar y cynigion yn ein Papur Gwyn diweddar, gyda newidiadau i gynghorau iechyd cymuned yn un ohonynt. Mae swyddogion a minnau'n dal i drafod gyda chynrychiolwyr bwrdd y Cynghorau Iechyd Cymuned mewn perthynas â'u hymateb adeiladol i'r Papur Gwyn. Bydd adroddiad cryno ar yr ymgynghoriad yn cael ei gyhoeddi maes o law.
English: Well, of course, Cabinet Secretary, I think that if we're going to have the grown-up debate that you want us to have on the future of the health service, we need to have a community health council sector that is able to respond effectively to that call as well as the politicians. I believe that community health councils are crucial, but I have some reservations from my own patch about how they've reacted to previous problems with regard to Princess of Wales Hospital and, more recently, with regard to the Kris Wade scandal. But that doesn't take away from my fundamental belief that I do not believe that a Wales-wide body will solve this problem. For me, it's about trying to give community health councils guidance, to give them standards, to standardise practices across community health councils and make sure that they are visible. In fact, the former community health council chair of Abertawe Bro Morgannwg University Local Health Board actually told me that it was the best-kept secret in Wales, and I think that's quite a shocking statement to come from a chair of a community health council. So, what are you doing in relation to this concept of a Wales-wide community health council? Are you still going to go ahead with it, despite those reservations?
Welsh: Wel, wrth gwrs, Ysgrifennydd y Cabinet, rwy'n credu, os ydym am gael y ddadl aeddfed rydych eisiau i ni ei chael am ddyfodol y gwasanaeth iechyd, mae angen i ni gael sector cyngor iechyd cymuned sy'n gallu ymateb yn effeithiol i'r alwad honno yn ogystal â gwleidyddion. Credaf fod cynghorau iechyd cymuned yn hanfodol, ond mae gennyf rai amheuon o fy ardal fy hun o ran sut y maent wedi ymateb i broblemau blaenorol mewn perthynas ag Ysbyty Tywysoges Cymru ac yn ddiweddar, mewn perthynas â sgandal Kris Wade. Ond nid yw hynny'n tynnu oddi ar fy nghred sylfaenol nad wyf yn credu y bydd corff Cymru gyfan yn datrys y broblem hon. I mi, mae'n ymwneud â cheisio rhoi canllawiau i'r cynghorau iechyd cymuned, rhoi safonau iddynt, safoni arferion ar draws cynghorau iechyd cymuned a gwneud yn siŵr eu bod yn weladwy. Yn wir, dywedodd cyn gadeirydd cyngor iechyd cymuned Bwrdd Iechyd Lleol Prifysgol Abertawe Bro Morgannwg wrthyf mai hon yw'r gyfrinach fwyaf yng Nghymru, ac rwy'n credu bod hwnnw'n ddatganiad eithaf syfrdanol gan gadeirydd cyngor iechyd cymuned. Felly, beth rydych yn ei wneud mewn perthynas â'r cysyniad hwn o gyngor iechyd cymuned Cymru gyfan? A fyddwch yn bwrw ymlaen ag ef, er gwaethaf yr amheuon hynny?
English: As I've said, we are gathering together the consultation responses, and we do continue to have a very constructive dialogue about how to take forward proposals, but I think all of us want to see a new citizen-voiced body that is able to properly cover the fields of health and social care, and you can't do that without replacing CHCs, because their current remit set out in primary legislation just doesn't stretch into the social care field. So, that's really important for us to achieve. Actually, there are some people who take your view that a national body shouldn't be the answer, but actually we already have a national body with the CHC board. It's about making it work and ensuring that we can deal with some of the concerns that people do have about a national body being set up in one remote location - whether it's Cardiff, Aberystwyth or Bangor - and that wouldn't then have the local status and the local organisation to have a presence within local communities. So, those concerns are being taken seriously, and as we both have the consultation responses and we've moved forward to then having what I hope will be proposals for a Bill, these are obviously matters that will want to set out in detail, how we propose to deal with those, but those conversations are not complete.
Welsh: Fel rwyf wedi'i ddweud, rydym yn casglu'r ymatebion i'r ymgynghoriad, ac rydym yn parhau i gael deialog adeiladol iawn ynglŷn â sut i fwrw ymlaen â chynigion, ond credaf fod pob un ohonom eisiau gweld corff newydd sy'n rhoi llais i ddinasyddion ac sy'n gallu cwmpasu meysydd iechyd a gofal cymdeithasol yn briodol, ac ni allwch wneud hynny heb ddisodli'r cynghorau iechyd cymuned, oherwydd nid yw eu cylch gwaith cyfredol fel y mae wedi'i nodi mewn deddfwriaeth sylfaenol yn ymestyn i'r maes gofal cymdeithasol. Felly, mae'n bwysig iawn ein bod yn cyflawni hynny. Mewn gwirionedd, mae yna bobl sy'n rhannu eich safbwynt nad corff cenedlaethol ddylai'r ateb fod, ond mewn gwirionedd, mae gennym gorff cenedlaethol eisoes gyda bwrdd y cynghorau iechyd cymuned. Mae'n ymwneud â gwneud iddo weithio a sicrhau y gallwn fynd i'r afael â rhai o'r pryderon sydd gan bobl ynghylch sefydlu corff cenedlaethol mewn un lleoliad anghysbell - boed yng Nghaerdydd, Aberystwyth neu Fangor - ac ni fyddai gan hwnnw statws lleol a threfniant lleol i sicrhau presenoldeb o fewn cymunedau lleol. Felly, mae'r pryderon hynny'n cael ystyriaeth ddifrifol, a chan fod gennym yr ymatebion i'r ymgynghoriad a'n bod wedi symud ymlaen wedyn i gael yr hyn y gobeithiaf y byddant yn gynigion ar gyfer Bil, mae'r rhain yn amlwg yn faterion lle bydd angen nodi'n fanwl sut rydym yn argymell y dylid mynd i'r afael â hwy, ond nid yw'r sgyrsiau hynny wedi'u cwblhau.
English: Cabinet Secretary, I think that Bethan Jenkins has made some very good points, and they're points that have been made to many others as Assembly Members from across Wales. I met with my own local community health council last year, and they were concerned about some of the possible proposals to come forward from the Welsh Government in this area. They're not averse to change and they understand that the system, the sector, does have to change. In terms of the structure - whether it's a national body or a local body - that's ultimately for you to decide, but will you, however, ensure that you do listen to patients, ensure that there is a patients' voice as part of this system, whatever structure that may be? Let's not lose that vital aspect of the current CHC system, which sees volunteers going into hospitals, seeing on the ground with spot checks problems that are happening, problems that patients are facing. These are what we really need to hear fed back to the system; we don't just want a bureaucracy that doesn't have the patient's voice at the centre of it.
Welsh: Ysgrifennydd y Cabinet, credaf fod Bethan Jenkins wedi gwneud rhai pwyntiau da iawn, ac maent yn bwyntiau sydd wedi'u gwneud i nifer o Aelodau Cynulliad ledled Cymru. Cyfarfûm â fy nghyngor iechyd cymuned lleol y llynedd, ac roeddent yn bryderus am rai o'r cynigion posibl a fyddai'n cael eu cyflwyno gan Lywodraeth Cymru yn y maes hwn. Nid ydynt yn gwrthwynebu newid, ac maent yn deall bod yn rhaid i'r system, y sector, newid. O ran y strwythur - a yw'n gorff cenedlaethol neu'n gorff lleol - rhywbeth i chi ei benderfynu yw hwnnw yn y pen draw, ond a wnewch chi sicrhau, fodd bynnag, eich bod yn gwrando ar gleifion, sicrhau bod lleisiau cleifion yn rhan o'r system hon, pa strwythur bynnag y gallai fod? Gadewch i ni beidio â cholli'r agwedd hanfodol honno ar system gyfredol y cynghorau cyngor cymuned, sy'n gweld gwirfoddolwyr yn mynd i ysbytai, sy'n gweld problemau gyda hapwiriadau ar lawr gwlad, problemau y mae cleifion yn eu hwynebu. Dyma'r hyn rydym angen ei glywed yn cael ei fwydo'n ôl i'r system mewn gwirionedd; nid ydym eisiau biwrocratiaeth lle nad yw llais y claf yn ganolog.